CELEX: 32012D0191
Language: sk
Date: 2012-04-10 00:00:00
Title: 2012/191/EÚ: Vykonávacie rozhodnutie Komisie z  10. apríla 2012 , ktorým sa členským štátom umožňuje predĺžiť dočasné povolenia udelené v prípade nových účinných látok amisulbróm, chlorantraniliprol, meptyldinokap, pinoxaden, tiosíran strieborný a tembotrión [oznámené pod číslom C(2012) 2259]  Text s významom pre EHP

12.4.2012   
            
            
               SK
            
            
               Úradný vestník Európskej únie
            
            
               L 102/15
            
         VYKONÁVACIE ROZHODNUTIE KOMISIE
   z 10. apríla 2012,
   ktorým sa členským štátom umožňuje predĺžiť dočasné povolenia udelené v prípade nových účinných látok amisulbróm, chlorantraniliprol, meptyldinokap, pinoxaden, tiosíran strieborný a tembotrión
   [oznámené pod číslom C(2012) 2259]
   (Text s významom pre EHP)
   (2012/191/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 8 ods. 1 štvrtý pododsek,
   so zreteľom na nariadenie Európskeho parlamentu a Rady (ES) č. 1107/2009 z 21. októbra 2009 o uvádzaní prípravkov na ochranu rastlín na trh a o zrušení smerníc Rady 79/117/EHS a 91/414/EHS (2), a najmä na jeho článok 80 ods. 1 písm. a),
   keďže:
   
               (1)
            
            
               V súlade s článkom 80 ods. 1 písm. a) nariadenia (ES) č. 1107/2009 sa smernica 91/414/EHS naďalej uplatňuje na účinné látky, v prípade ktorých sa pred 14. júnom 2011 prijalo rozhodnutie v súlade s článkom 6 ods. 3 smernice 91/414/EHS.
            
         
               (2)
            
            
               V súlade s článkom 6 ods. 2 smernice 91/414/EHS sa v marci 2006 Spojenému kráľovstvu doručila žiadosť od spoločnosti Nissan Chemical Europe SARL o zaradenie účinnej látky amisulbróm do prílohy I k smernici 91/414/EHS. V rozhodnutí Komisie 2007/669/ES (3) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (3)
            
            
               V súlade s článkom 6 ods. 2 smernice 91/414/EHS sa vo februári 2007 Írsku doručila žiadosť od spoločnosti DuPont International Operations SARL o zaradenie účinnej látky chlorantraniliprol do prílohy I k smernici 91/414/EHS. V rozhodnutí Komisie 2007/560/ES (4) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (4)
            
            
               V súlade s článkom 6 ods. 2 smernice 91/414/EHS sa v auguste 2005 Spojenému kráľovstvu doručila žiadosť od spoločnosti Dow Agrosciences o zaradenie účinnej látky meptyldinokap do prílohy I k smernici 91/414/EHS. V rozhodnutí Komisie 2006/589/ES (5) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (5)
            
            
               V súlade s článkom 6 ods. 2 smernice 91/414/EHS sa v marci 2004 Spojenému kráľovstvu doručila žiadosť od spoločnosti Syngenta Ltd o zaradenie účinnej látky pinoxaden do prílohy I k smernici 91/414/EHS. V rozhodnutí Komisie 2005/459/ES (6) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (6)
            
            
               V súlade s článkom 6 ods. 2 smernice 91/414/EHS bola Holandsku v januári 2003 doručená žiadosť od spoločnosti Enhold B.V. o zaradenie účinnej látky tiosíran strieborný do prílohy I k smernici 91/414/EHS. V rozhodnutí Komisie 2003/850/ES (7) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (7)
            
            
               V súlade s článkom 6 ods. 2 smernice 91/414/EHS bola Rakúsku v novembri 2005 doručená žiadosť od spoločnosti Bayer CropScience AG o zaradenie účinnej látky tembotrión do prílohy I k smernici 91/414/EHS. V rozhodnutí Komisie 2006/586/ES (8) sa potvrdilo, že dokumentačný súbor údajov je úplný, a bolo možné skonštatovať, že v zásade spĺňa požiadavky týkajúce sa údajov a informácií, stanovené v prílohách II a III k uvedenej smernici.
            
         
               (8)
            
            
               Potvrdenie úplnosti dokumentačných súborov údajov bolo potrebné, aby bolo možné pristúpiť k ich podrobnému preskúmaniu a aby členské štáty mohli udeliť dočasné povolenia na obdobie najviac troch rokov v súvislosti s prípravkami na ochranu rastlín s obsahom príslušných účinných látok, a to pri splnení podmienok stanovených v článku 8 ods. 1 smernice 91/414/EHS, a najmä podmienok týkajúcich sa podrobného posúdenia účinných látok a prípravkov na ochranu rastlín vzhľadom na požiadavky stanovené v uvedenej smernici.
            
         
               (9)
            
            
               Účinky týchto účinných látok na zdravie ľudí a na životné prostredie sa posudzovali v súlade s ustanoveniami článku 6 ods. 2 a 4 smernice 91/414/EHS, a to z hľadiska spôsobov použitia navrhnutých žiadateľmi. Spravodajské členské štáty predložili Komisii príslušné návrhy hodnotiacich správ 15. júla 2008 (amisulbróm), 11. februára 2009 (chlorantraniliprol), 25. októbra 2006 (meptyldinokap), 30. novembra 2005 (pinoxaden), 9. novembra 2005 (tiosíran strieborný) a 2. februára 2007 (tembotrión).
            
         
               (10)
            
            
               Po predložení návrhov hodnotiacich správ spravodajskými členskými štátmi sa uznalo za potrebné požiadať žiadateľov o ďalšie informácie a spravodajské členské štáty o preskúmanie týchto informácií a predloženie ich posúdenia. Preskúmavanie dokumentačných súborov údajov preto stále prebieha a hodnotenie nebude možné ukončiť v časovom rámci stanovenom v smernici 91/414/EHS vykladanom v spojení s rozhodnutiami Komisie 2010/353/EÚ (9) (amisulbróm, chlorantraniliprol, meptyldinokap a pinoxaden) a 2010/149/EÚ (10) (tiosíran strieborný a tembotrión).
            
         
               (11)
            
            
               Keďže na základe hodnotenia sa doteraz nezistili žiadne dôvody na bezprostredné obavy, v súlade s ustanoveniami článku 8 smernice 91/414/EHS by sa členským štátom malo umožniť predĺženie dočasných povolení udelených v súvislosti s prípravkami na ochranu rastlín obsahujúcimi príslušné účinné látky o 24 mesiacov s cieľom umožniť, aby sa pokračovalo v preverovaní dokumentačných súborov údajov. Predpokladá sa, že hodnotenie a rozhodovací proces v súvislosti s rozhodnutím o možnom schválení v súlade s článkom 13 ods. 2 nariadenia (ES) č. 1107/2009, pokiaľ ide o amisulbróm, chlorantraniliprol, meptyldinokap, pinoxaden, tiosíran strieborný a tembotrión, sa ukončí do 24 mesiacov.
            
         
               (12)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Členské štáty môžu predlžiť dočasné povolenia týkajúce sa prípravkov na ochranu rastlín s obsahom amisulbrómu, chlorantraniliprolu, meptyldinokapu, pinoxadenu, tiosíranu strieborného alebo tembotriónu o časové obdobie, ktoré skončí najneskôr 31. mája 2014.
   Článok 2
   Toto rozhodnutie stráca účinnosť 31. mája 2014.
   Článok 3
   Toto rozhodnutie je určené členským štátom.
   
      V Bruseli 10. apríla 2012
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. EÚ L 309, 24.11.2009, s. 1.
   
      (3)  Ú. v. EÚ L 274, 18.10.2007, s. 15.
   
      (4)  Ú. v. EÚ L 213, 15.8.2007, s. 29.
   
      (5)  Ú. v. EÚ L 240, 2.9.2006, s. 9.
   
      (6)  Ú. v. EÚ L 160, 23.6.2005, s. 32.
   
      (7)  Ú. v. EÚ L 322, 9.12.2003, s. 28.
   
      (8)  Ú. v. EÚ L 236, 31.8.2006, s. 31.
   
      (9)  Ú. v. EÚ L 160, 26.6.2010, s. 26.
   
      (10)  Ú. v. EÚ L 60, 10.3.2010, s. 24.